Pielikums

Ministru kabineta

2017. gada   \_\_\_\_\_\_\_ rīkojumam Nr.  \_\_\_\_

**Loģiski vienotais datu centrs**

**projekta apraksts (kopsavilkums)**

Projekta virsmērķis ir veicināt darbības programmas „Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” rādītāju sasniegšanu, īstenojot projektu “Loģiski vienotais datu centrs” (turpmāk – LVDC) 2.2.1.1.pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” ietvaros.

**Projekta mērķi:**

1. Izveidot ietvaru, kurā Iestādes saņem centralizētus informācijas komunikāciju tehnoloģiju (turpmāk – IKT) koplietošanas infrastruktūras (tikai x86 arhitektūras) pakalpojumus atbilstoši to darbības vajadzībām;
2. Pilnveidojot esošo Iekšlietu ministrijas Informācijas centra datu centru, izveidot bojājumpiecietīgu, drošu un viegli paplašināmu augstas pieejamības koplietošanas infrastruktūru, kurā tiks darbinātas gan esošās, gan jaunajā Eiropas Savienības fondu plānošanas periodā izstrādājamās iestāžu informācijas sistēmas (turpmāk – IS), kā arī tiks izvietotas testa vides;
3. Nodrošināt drošas un augstas pieejamības koplietošanas infrastruktūras pakalpojumus valsts pārvaldes iestādēm, ar kurām panākta vienošanās par pakalpojumu sniegšanu.

**Darbības projekta mērķu sasniegšanai:**

Projekta mērķu sasniegšanai tiks īstenotas šādas darbības:

1. **Izpētes veikšana** ar mērķi iegūt detalizētu informāciju par lietotāju vajadzībām un nepieciešamo infrastruktūru, kā arī tās pilnveides iespējām un metodēm.
2. **Centralizētu IKT pakalpojumu saņemšanai nepieciešamās infrastruktūras izveide**, kas ļaus iestādēm saņemt nepieciešamos pakalpojumus, nodrošinot atbilstoša līmeņa lietotāju atbalstu un infrastruktūras pakalpojumu pieejamību.
3. **Lietotāju apmācība,** kas ļaus veiksmīgi realizēt projekta mērķi un nodrošinās atgriezenisko saikni ar lietotājiem projekta īstenošanas laikā.
4. **Nepieciešamo izmaiņu veikšana normatīvajos aktos**, lai nodrošinātu tiesisko pamatu Loģiski vienotā datu centra darbībai un pakalpojumu sniegšanai.

**Projekta rezultāta rādītāji:**

|  |  |  |  |  |  |
| --- | --- | --- | --- | --- | --- |
| **N.p.k.** | **Rezultāta rādītājs** | **Mērvienība** | **Sākotnējā vērtība** | **Sasniedzamā vērtība 2 gadus pēc projekta beigām** | **Sasniedzamā vērtība 3 gadus pēc projekta beigām** |
|  | LVDC vienotajā tīklā pieslēgto esošo datu centru skaits | skaits | 2 | 3 | 3 |
|  | LVDC izvietotās iestāžu IS  (jaunās, kas ir savietojamas ar LVDC x86 arhitektūru) | skaits | 0 | 2 | vismaz IS, kuras ERAF ietvaros izstrādās IeM resorā |
|  | LVDC izvietotās iestāžu IS  (esošās, kas ir savietojamas ar LVDC x86 arhitektūru ) | % | 0% | 50% | 100% |
|  | IKT resursu saņemšana pamatotiem pieprasījumiem, kas ir savietojamas ar LVDC x86 arhitektūru, ieskaitot saskaņošanas procesu | procentuāls gadījumu skaits noteiktajā laikā periodā | 90% gadījumos  2 mēnešu laikā | 90% gadījumos  1 mēneša laikā | 90% gadījumos  1 mēneša laikā |
|  | Augstas pieejamības (rezervētas) infrastruktūras katra piešķirtā IKT resursa gada pieejamība | % | 99,5% | 99,5% | 99,5% |
|  | Infrastruktūras (nerezervētas) katra piešķirtā IKT resursa gada pieejamība | % | 99% | 99% | 99% |
|  | LVDC izvietotās Iekšlietu ministrijas (IeM) resora ietvaros izmantojamās testa vides, īpatsvars | % | 0% | 50% | 100% |
|  | Iestādes, kas IS darbināšanai izmanto LVDC | skaits | 0 | vismaz 8 | vismaz 8 |

**Projekta iznākuma rādītāji:**

|  |  |  |  |  |
| --- | --- | --- | --- | --- |
| **N.p.k.** | **Iznākuma rādītājs** | **Mērvienība** | **Starpvērtība (2 gadi pēc projekta sākuma)** | **Sasniedzamā vērtība projekta beigās** |
| 1. | Pilnveidoti darbības procesi | skaits | 1 | 3 |
| 2. | Izveidoti darbības procesi | skaits | 3 | 10 |
| 3. | Īstenoti apmācību, informatīvie un publicitātes pasākumi | skaits | 2 | 8 |
| 4. | LVDC pieejami pakalpojumi | skaits | 3 | 12 |
| 5. | Izveidots Loģiski vienotais datu centrs | skaits | 0 | 1 |

**Projekta finansējuma kopējais apjoms:** 4 500 000 *euro*

**Projekta īstenošanas laiks (mēnešos):** 36 mēneši

**Saistība ar iepriekšējā plānošanas perioda projektiem, projekta lietderība un ieguldījums specifiskā atbalsta mērķa rezultāta rādītājos**

Projektam nav saistības ar iepriekšējos Eiropas Savienības fondu plānošanas periodos īstenotajiem projektiem.

LVDC tiek būvēts uz esošo Iekšlietu ministrijas Informācijas centra (turpmāk – IeM IC) datu centru infrastruktūras bāzes. Uz detalizētā apraksta iesniegšanas brīdi IeM IC jau ir 2 savstarpēji saslēgti datu centri, kas nodrošina daļēju LVDC funkcionalitāti. LVDC projekta ietvaros paredzēts modernizēt datu centru savienojumus un kapacitāti, lai to kapacitāte būtu pietiekoša datu centros izvietotajai papildu slodzei.

**Indikatīvi sociālekonomisko ieguvumu aprēķini**

Projekts paaugstinās publiskās pārvaldes procesa efektivitāti sekojošu faktoru rezultātā:

1. iestāžu resursi tiks ietaupīti centralizēti nodrošinot iestādēm nepieciešamos standarta infrastruktūras pakalpojumus;
2. iestādēm tiks nodrošināta iespēja izmantot standartizētas virtualizētu serveru vides dažādu sev specifisku programmatūru darbināšanai.

Būtiskākie ieguvumi šādā scenārijā būs laika un finanšu resursu ietaupījums, kas saistīts ar sistēmu uzturēšanu katrai iestādei atsevišķi un to efektīva izmantošana, savukārt valstiskā līmenī finanšu ietaupījums tiks iegūts no mēroga efekta gan aparatūras līmenī – iespēja efektīvāk izmantot serveru aparatūru, gan datu centra telpu aprīkojuma līmenī – iespēja efektīvāk izmantot klimatu nodrošinošās, kontroles un monitoringa, elektroapgādes, ugunsdzēsības u.c. sistēmas, kā arī vienkāršojot un centralizējot datu centru uzturēšanas administratīvos procesus.

Centralizētu mākoņdatošanas pakalpojumu izmantošanas gadījumā laiks, kas nepieciešams, lai izveidotu jaunu virtuālo serveri, vai kāda esošā virtuālā servera kopiju, vai virtuālo serveru segmentu (lietotnes konteiners ar standartizētu tīkla konfigurāciju, standartizētiem vairākiem virtuālo serveru šabloniem), piemēram, testa vidi IS testam, būtiski samazinās. Tiek panākta iespēja daudz efektīvāk un dinamiskāk strādāt gan ar sistēmu testēšanu, gan jaunu produktu izmēģināšanu.

Nodrošinot valstiskā līmenī pieejamu, kvalitatīvu un drošu datu centru, kura izmantošana iestādēm ir izdevīgāka, samazināsies nepieciešamība pēc lokāliem datu centriem vai serveru telpām pašās iestādēs.

**Ieguvumu kopsavilkums**

Kopējā sociālekonomiskā ieguvuma ekvivalents naudas izteiksmē ir 6 370 040,00 *euro*. Sociālekonomiskie ieguvumi saistīti ar mazāku darba slodzi informācijas tehnoloģiju administratoriem, kā arī ar to, ka iestādēm nav nepieciešams ieguldīt resursus datu centru izveidē un uzturēšanā.

|  |  |  |  |
| --- | --- | --- | --- |
| **N.p.k.** | **Sociālekonomiskais ieguvums** | **Ekvivalents naudas izteiksmē** | **Aprēķins** |
| 1. | Darba laika ietaupījums iestādēm, izmantojot LVDC | 161 040 EUR | Ietaupītais darba laiks (L) –2400 stundas gadā  IT administratora vidējā alga stundā (A) – 6.71/h  Projekta dzīves cikls (P) – 10 gadi  L x A x P = 161 040 *euro* |
| 2. | Datu centru izbūves un to tīklu izbūves risinājumu izmaksu ietaupījums | 5 649 000 EUR | Būtu nepieciešami vismaz 7 datu centri (6 IeM un 1 – LR prokuratūrai) - Ugunsdrošība un ventilācija - 100 000 *euro* x 7 = 700 000 *euro*  DC starpsavienojumu optikas noma - 7000 gadā x 7 = 49 000 *euro*  Būtu nepieciešams izbūvēt datu centru tīklu 7 datu centros (6 IeM un 1 – Latvijas Republikas prokuratūrai) - 550 000 *euro* x 7 = 3 850 000 *euro*  Būtu nepieciešams nodrošināt datu centra starpsavienojumu DWDM risinājumu – 150 000 *euro* x 7 = 1 050 000 *euro* |
| 3. | Datu centru un serveru konsolidācijas ietaupījums | 560 000 EUR | Sagaidāms datu centru un serveru konsolidācijas ietaupījums ir vismaz 40% (avoti: [The ROI of server consolidation](http://www.computerweekly.com/feature/The-ROI-of-server-consolidation), [DATA CENTER CONSOLIDATION](http://www.gao.gov/products/GAO-16-323))   * 1 400 000 *euro* x 40% = 560 000 *euro* |

Vides aizsardzības un

reģionālās attīstības ministrs Kaspars Gerhards

Vīza:

valsts sekretārs Rinalds Muciņš

20.07.2017. 15:28

1019

Kalniņa, 67026576

[lelda.kalnina@varam.gov.lv](mailto:lelda.kalnina@varam.gov.lv)

Jurkevičs, 67219045

[Artis.Jurkevics@ic.iem.gov.lv](mailto:Artis.Jurkevics@ic.iem.gov.lv)